Stor ulykke! Sergio Perez i sin Force India.
Force Indias Formel 1-hold er bragt under forvaltning
efter en retshøring i London.
EN ORIGINAL SERIE FRA NETFLIX
Forvaltningen er der for at give mulighed for at redde.
Så ingen giver op.
Holdet har brug for penge for at være sikker på at kunne levere
det potentiale, Otmar siger, I kan.
Hvis bare vi holder sammen,
finder vi den bedst mulige økonomiske løsning
og ledelse til at komme videre.
Fremtiden for Force India
har skabt overskrifter i sommerens løb.
Holdet overlevede, efter administratorerne indgik en aftale
med et konsortium af investorer om en redningspakke.
Konsortiet anføres af milliardær og forretningsmand Lawrence Stroll...
-Leder du efter mig? -Lige den rette mand.
Far til 19-årige Lance Stroll.
Så kører Lance snart for sin fars nye hold?
Jeg er nu her hos Williams.
Jeg ved ikke, hvad jeg gør i fremtiden.
Vi får se, hvad min far vælger at gøre med mig.
Han er en fin fyr. Jeg håber, de tager mig.
Når Lawrence Stroll køber holdet, vil han have sin søn til at køre for det.
Det er en åben hemmelighed, at Lance skifter
til Force India.
Begge af kørerne på holdet, Sergio Perez og Esteban Ocon,
tænker nu begge:
"Hvem af os bliver fyret?"
Og de to har ikke kunnet enes.
-De rammer hinanden igen. -Vanvittigt.
Hvad fanden laver den fyr?
Forbandede idiot.
ALT ELLER INTET
SPA-FRANCORCHAMPS BELGIEN
Velkommen til Spa og det belgiske Grand Prix.
LØB 13: BELGIENS GRAND PRIX CIRCUIT DE SPA-FRANCORCHAMPS
Det er et vigtigt løb for holdene. Ikke mindst Force India.
Der er pres på for at imponere den nye chef, Lawrence Stroll.
Hvor længe venter vi?
Mit navn er Otmar Szafnauer,
og jeg er administrerende direktør og holdchef
for Racing Point Force Indias Formel 1-hold.
Det ville have været en katastrofe at forsvinde midt i sæsonen.
Det var svære tider, men vi klarede os igennem.
Holdet er stort set uændret.
Samme folk, samme bil, samme vilje til at gøre det godt.
Men der sker nok det, at Lance kommer med på holdet,
og så mister vi en af vores kørere.
Jeg ved det.
Vi går en usikker fremtid i møde.
Det er en svær situation for mig.
Som barn ville jeg gerne være racerkører.
Der var intet andet.
Jeg har kørt ræs, siden jeg var syv år.
Hvor dyrt er det at prøve at få børn ind i F1?
Det er svært at sige, hvor dyrt det er,
men for en normal, som vi var, er det...
Ja, alle siger, at det er umuligt.
Mine forældre har ikke mange penge.
De ofrede meget.
Vi boede i en campingvogn i et par år, så vi kunne køre løb.
Er det stadig her?
Uden mine forældre ville jeg ikke være her.
-Kommer hun ikke? -Nej.
Estebans historie er fantastisk.
Han kom fra ingenting
til at have potentialet til ikke bare at blive en vinder,
men til at kunne dyste om mesterskabet.
Men motorsport er en underlig branche.
Talent kan bringe dig langt,
men penge har en stor rolle at spille.
Hvis du som kører kommer med en række sponsorer, der kan skyde millioner
i kassen med penge til at designe og udvikle bilen
og til at øge muligheden for at få point,
så vil holdet foretrække dig
til at køre for dem.
Hej, jeg hedder Sergio Perez. Jeg kører for Force India.
Jeg har været otte år i Formel 1.
Jeg er 28 år.
F1 har altid været min store drøm. Jeg ville køre med de bedste i verden.
Jeg kørte løb i Mexico og troede ikke, at der ville opstå en mulighed for
at køre i Europa.
Det var altid meget dyrt.
Så vi måtte finde sponsorer.
Carlos Slim er en af de rigeste mænd i verden.
Jeg kan huske, at jeg ringede til ham,
da jeg var 14, for at give mig en chance.
Vi indledte sammen drømmen om at komme til Formel 1.
Min karriere er tæt knyttet til de beslutninger,
vi traf sammen.
Sergio har altid stået stærkt hos Force India,
fordi han var pengemanden.
Han tog sine sponsorer med fra Mexico,
men nu er der en større fisk, og det er Lawence Stroll.
Så Sergio er ikke kongen længere.
Man kan kun gætte på, hvem der får det sæde.
Esteban og Sergio...
Jeg tror ikke, de udveksler julekort.
Det er vist fair at sige.
Formel 1 er en konkurrencesport,
men situationen mellem Ocon og Perez i 2017
kom længere ud, end nogen af os ville have troet.
Man skal forstå psykologien og dynamikken på holdet,
og hvordan det fungerede.
Esteban skulle skabe sig et navn hurtigt.
Han var en nybegynder.
Sergio skulle vise sig som køreren,
der havde været på holdet længst.
Det er to holdkammerater, der kæmper her.
Ocon prøver igen at komme forbi Perez,
men her er Vettel i sin Ferrari.
Ind på indersiden i første sving. Ocon skrider ud.
Og de to Force India-kørere har i dysten med hinanden
mistet en placering.
Han flyttede sig i sidste øjeblik. Hvad er nu det?
Det er ikke fair kørsel.
Esteban, kostede din holdkammerat dig chancen
for dit første F1-podie i dag?
Ja, det er jeg ret sikker på.
Men sådan er væddeløb.
Det kan ikke fjerne mit smil.
Kører du for Sergio Perez, eller kører du for Force India?
Jeg kører selvfølgelig for mit hold.
Jeg forsvarer bare min position, ligesom jeg gør med alle andre.
De to Force India-kørere dyster.
Perez kommer ud foran Ocon.
De kører ind i andet sving og kolliderer!
-Store skader på Perez' frontvinge. -De har begge skader.
Hvad var det, Esteban gjorde?
Han var vist bare for aggressiv.
Det, der skete i dag, er uacceptabelt for holdet.
Han siger, du ikke gav plads.
Du pressede ham ind i muren
og kostede holdet sejren.
Sagde han det? Okay.
Hvis han sagde det, har jeg ingen kommentarer.
Både Sergio og Ocon ser på deres fremtid.
Så den interne dyst om at blive den førende på holdet
bliver altomfattende.
De to holdkammerater dyster igen.
Perez kommer forbi Ocon, mens de accelererer
mod den hurtigste del af banen.
Force Indiaerne kolliderer!
Ocon mangler en del af sin frontvinge.
-De ramte igen hinanden. -Vanvittigt.
Hvad helvede?
Hvad fanden laver den fyr?
Nu er frontvingen ødelagt.
De kommer for tæt på hinanden,
og Sergio Perez har en punktering.
Er forholdet mellem jer to slut nu?
Det ved jeg ikke. Jeg vil tale med ham mand til mand
og fortælle ham sandheden.
Han skal være far. Jeg ved ikke, om han ønsker at dø.
Det ser ud til, at I to har store dyster på banen.
-Er det godt for holdet? -Nej, slet ikke.
Særligt efter i dag.
Men vi skal se tilbage og huske Baku.
Der sendte han mig ind i muren.
Det var ikke derfor, jeg gjorde det,
men spændingerne begyndte dengang.
Det blev så slemt, at holdet sagde, at de ikke måtte dyste mod hinanden.
Så enkelt var det.
De fik ikke lov til at kæmpe mod hinanden igen.
Da de begyndte at forstå, hvor vigtigt det var for dem at samarbejde
og ikke køre ind i hinanden, blev det bedre.
LØRDAG KVALIFIKATION
Det er tid til kvalifikationen her i Spa.
Esteban Ocon og Sergio Perez er vant til at kæmpe mod hinanden om point,
men nu kæmper de om et sæde.
Hvem kan vise, hvad de kan,
på en af de mest udfordrende og farlige baner i verden?
Regn i luften. Sådan er det i Spa.
OMBORD OCON / FORCE INDIA
Det værste af regnen ramte vist ikke første sving.
Det regner voldsomt i pitten nu.
Forskellen på at køre i regnvejr og tørvejr er, at i hver omgang
kan et spor være hurtigere end et andet.
Man skal tilpasse sig. Hver omgang er forskellig.
Det er det sjove ved det.
Lewis Hamilton går efter rekorden med fem pole positions her i Spa.
OMBORD HAMILTON / MERCEDES
Det regner meget heromme.
Tilskuerne tager allerede paraplyerne frem,
og banen er måske lidt for glat.
Med den fart, de kører med,
skal de reagere lynhurtigt, når det begynder at regne.
Fandens. Valtteri er røget af.
Valtteri Bottas er gledet af banen.
OMBORD PEREZ / FORCE INDIA
For helvede, mand! For helvede!
De skal finde det rette spor.
De skal finde alle bremsepunkterne.
Og det er Hamilton med den hurtigste tid hidtil.
Det var en hård omgang.
Sergio Perez ser ud til blive nummer fire.
Et fantastisk resultat for Force India, hvis han bliver der.
-Checo, P-4. -Godt gået, gutter.
OMBORD OCON / FORCE INDIA
Der er stadig udfordringer forude for Esteban Ocon.
Som barn tilbagte jeg meget tid i regnen.
Og da alle ungerne stoppede, fordi det var for vådt,
og de blev våde,
så fortsatte jeg. Også når mine hænder var stivfrosne.
Jeg græd bagefter.
Men da jeg kørte, mærkede jeg intet.
Jeg pressede på for at blive den bedste.
Esteban, det er... P-3. P-3.
Det er da løgn.
Ocon er treer. Hans bedste kvalifikation i Formel 1.
Ja!
Regnen faldt og gav Force India en af deres største dage.
De venter på dig i startområdet.
Du skal køre ind på P-3, der er i venstre side.
Det er Hamilton, Vettel og dig.
Du godeste.
Estebans kvalifikation i Spar var ganske enkelt forbløffende.
Han var hurtigere end alle andre
ud over Sebastian Vettel og Lewis Hamilton,
der er to firedobbelte verdensmestre.
Esteban, velkommen til top tre.
Hej, alle sammen. Hej. Først og fremmest tak for al støtten.
Et eventyr for holdet og for Ocon.
Der er spekulationer om, hvor han er om få løb
og i næste sæson.
Der står han i anden startrække.
Vi er desværre ikke...
Vi er i en position i Formel 1, hvor der er visse hold,
der frem for at vælge en lovende kører
tager en med penge.
Men han skal være i en god bil, for han er en af topkørerne her.
Så jeg håber, den mulighed er der for ham.
Så Force India... Sikke en måned, det har været.
De ryger under forvaltning,
de bliver reddet og bliver overtaget.
Så kommer de til Spa og snupper den anden startrække.
Ingen kører kan lide at blive besejret af holdkammeraten.
Man sammenligner sig og kører i samme bil.
Det er ham, man skal slå.
Så når en som Sergio Perez bliver overgået
af Esteban Ocon, så gør det ondt,
for det er en fyr med mindre erfaring,
men som måske udviser et større potentiale.
LØB 15: SINGAPORES GRAND PRIX MARINA BAY BYBANE
Vi er få minutter fra ræs i Singapores Grand Prix.
Siden starten på sæsonen
har Esteban Ocon slået sin holdkammerat i kvalifikationen
elleve gange mod fire.
Så Sergio Perez har brug for et godt resultat i aften.
OMBORD OCON / FORCE INDIA
Det er en god start for Esteban Ocon.
De to Force Indiaer-kørere kører sammen igen. Hjul mod hjul.
Og ind i muren ryger Esteban Ocon!
Jeg blev ramt hårdt af Sergio. Meget hårdt.
Undskyld, gutter, der var ingen plads.
Jeg så ham ikke engang.
Det er Baku fra sidste år.
Det er Spa fra sidste år endnu engang.
Og det er Ocon, der presses ind i muren af sin holdkammerat.
Estebans bil er røget ind i muren
takket være Sergio i første omgang i løbet.
Det er utilgiveligt.
Esteban, det er trist at se dig i pitten.
Hvad skete der?
Det er tydeligt, og jeg tror, at alle så, hvad der skete.
Jeg har ingen kommentarer endnu.
Jeg vil først se optagelserne og tale med holdet,
så vi får se.
Mange tak.
Jeg tror, at "ingen kommentar"
nok siger mere, end Esteban Ocon vil sige.
Så en Force India er ude af løbet.
Kan Sergio Perez sikre sig point til holdet?
OMBORD PEREZ / FORCE INDIA
Checo, Sirotkin er foran. Vi skal overhale ham.
Angriber han? På indersiden måske?
Nej. Sergio Perez var tæt på at køre op bag i Sergey Sirotkin.
Sirotkin bevæger sig meget, når han bremser. For meget.
Han har stor erfaring, Martin,
men vi begynder at se en voksende desperation fra mexicaneren.
Det er til grin. Vil han have, at jeg kører galt?
Perez' frustration er tydelig at se,
men er det frustration over Sirotkin i løbet,
eller er det en dybere frustration over ikke at kende sin fremtid?
Sergio Perez finder omsider en vej rundt om Sergey Sirotkin.
-Det bliver ikke let. -Eller gør han?
De kæmper stadig.
Åh, nej! De kørte galt.
Perez har alvorlige skader.
Venstre bagdæk punkteret. Pit.
Var det mon bare vrede? Han kørte vredt.
Singapore var i mine øjne et klart bevis på,
hvad der foregår inde i Sergio Perez' hoved.
Jeg prøvede at lukke døren, inden jeg bremsede,
men han flyttede sig ikke,
og jeg var nok... Jeg var for optimistisk.
Han lignede en nybegynder, der helt mistede overblikket.
Han skal imponere holdet og vise, at han kan være en leder.
Ikke at han falder fra hinanden, når tingene ikke
går helt, som han ønsker.
En meget skuffende aften for Force India-holdet.
Der er ingen point til nogle af bilerne, så, det var en rædsom weekend.
PYRENÆERNE FRANKRIG
Er det bedre?
Det her er en afgørende tid.
Efter det sidste løb skal jeg score en masse point.
Jeg håber, jeg kan slutte godt og få sædet næste år.
Jeg tæller ikke tid eller timer.
Det er ligegyldigt, om det er jul, nytår eller ferien.
For det vigtigste i sport er at levere varen og gøre det godt
og at være anderledes end de andre.
Intet andet tæller.
Man presser på for at være den bedste.
Jeg drømte om det som barn og pressede på hver dag.
Jeg vågner op med det samme mål.
Jeg vil ikke lade noget komme mellem mig og præstationen.
Jeg vil bare arbejde hårdere, og jeg tror på, det betaler sig.
LØB 19: MEXICOS GRAND PRIX AUTODROMO HERMANOS RODRIGUEZ
Vi er i Mexico City til starten på Mexicos Grand Prix.
-Kan du høre tilskuerne juble? -Dette øjeblik...
Det er et stort løb for hjemmebanefavoritten, Sergio Perez.
Og der er store nyheder for hans hold, Racing Point Force India.
Efter måneders spekulationer
har de afsløret deres kørere til næste sæson.
I 2019 har vi Lance Stroll og Sergio Perez
som vores to kørere.
For næste år er min situation stadig lidt uklar.
Jeg ved ikke helt, hvad jeg gør.
Jeg fortår ikke helt, hvordan det er gået fra at være en drømmesituation
til denne situation.
Vi så talent i Sergio, og ja,
han havde opbakning fra Carlos Slim, så for os
var det en ekstra bonus, for penge kan omsættes til præstation,
og vi har brug for alle de penge, vi kan få.
Men han er her først og fremmest på grund af sit talent.
Jeg kan ikke forstå, at alle de ting kan overgå ydeevne
og overgå motivation og indsats.
Checo har en helikopter fra hotellet til banen.
Men jeg er ikke på det niveau endnu.
Men ja, han er der på det store skilt. Kan du se det?
Han er overalt.
Han ser glad ud.
I MEXICO VED VI, HVORDAN MAN KOMMER FØRST
Checo!
Jeg giver hele mit hjerte for at være her, og jeg giver alt,
men der kommer desværre andre ting i spil,
og det er det, jeg ikke helt forstår,
og det skuffer mig lidt.
Ser du frem til at køre med Lance?
Det er bare manglen på muligheder, som denne sport tilbyder.
Vi har kun 20 sæder.
Sådan kan det gå.
En dag bliver det mig...
SØNDAG LØBET
Hør tilskuerne.
Det er løbsdag her i Mexicos Grand Prix.
Fingrene er krydset.
Og jeg er sikker på, at hele Mexico krydser fingre
for Sergio Perez, der tror på gode point
i dagens løb.
Det er nok kun få kørere i verden, der oplever så meget støtte
fra deres lande.
Det er anden form for pres.
Man prøver at være perfekt, og man knokler
og prøver virkelig at fokusere.
Sergio Perez og holdkammeraten, Esteban Ocon, er ikke vilde med hinanden.
Ocon vil vise, hvad han kan, før han forlader Force India.
Er det et af dine mål at besejre Checo i Mexico?
Mit mål er at gøre det bedste, jeg kan. Så ja, det er det.
Esteban Ocon har kun få løb tilbage i denne sæson
til at levere de resultater, der overbeviser et andet hold om
at hyre ham i 2019.
Så han kører for sin karriere.
Der begynder at løbe rygter om, at Esteban måske har en chance
for at få det sidste sæde hos Williams.
Og sådan ser det ud.
Ricciardo på pole med Verstappen som toer.
Lewis Hamilton starter som nummer tre.
Og Hamilton kører for at vinde kørernes mesterskab.
Slutter han som nummer syv eller højere, bliver han femdobbelt verdensmester.
Esteban Ocon starter som nummer 11.
Ocon var hurtigere end Sergio Perez, der starter som nummer 13.
Sergio Perez, den lokale helt.
Det er en mand, der ser ud til at bære på mange forventninger,
håb og stress.
OMBORD OCON / FORCE INDIA
De suser mod første sving.
Hvem tager føringen?
De kommer alle godt af sted.
Esteban Ocon og Hülkenberg er hjul mod hjul.
Og der er skader.
Min frontvinge er beskadiget.
Kør i pit, Esteban. Kør i pit.
Halvdelen af frontvingen mangler.
Forstået.
Ocon er allerede i pit.
Han gik fra 11. til sidstepladsen over tre sving.
Det er hårdt, når man er uden for banen.
Selv om gutterne er hurtige, er det mange tabte sekunder.
Jeg vidste, at jeg skulle indhente dem for at komme tilbage i løbet.
En mareridtsstart for Ocon, men han er ude igen.
Hvor højt op i feltet kan han klatre?
Checo, dit tempo er mindst lige så godt som bilerne bagved og måske bedre.
Jeg tror, jeg kan køre et sekund hurtigere.
OMBORD PEREZ / FORCE INDIA
På det tidspunkt i løbet
fokuserede jeg på at opnå det bedste, jeg overhovedet kunne.
Her er Sergio Perez på 11. pladsen.
Sergio Perez prøver og kommer forbi på ydersiden.
Sergio Perez fik sin mand, og Mexico rejser sig og jubler.
Forrygende overhaling.
Esteban, vi skal presse på op til Sirotkin
så meget som muligt nu.
Ocon i Force India er på 16. pladsen.
OMBORD OCON / FORCE INDIA
Han har lang vej at gå for at rette op på skaden
fra de første omgange.
Nu er han bag Sergey Sirotkin fra Williams.
På det tidspunkt vidste jeg, at jeg skulle presse hårdt.
Ocon prøver måske at angribe Sirotkin.
Han angriber.
Godt klaret.
Du er ti sekunder bag Perez.
Forstået.
Jeg tror, Perez prøver. Prøver han at angribe?
Det gør han. På ydersiden.
Perex overhaler Charles Leclerc på ydersiden.
Godt gået, Checo.
Han er nu oppe på ottendepladsen.
Jeg kørte et fantastisk løb.
Og jeg var meget heldig at have sådan et land bag mig.
Checo, Checo, Checo...
Men så ændrede tingene sig hurtigt.
Jeg har et problem. Jeg har ingen bremse.
Den er meget lav. Meget lav.
Checo, forstået. Forstået.
Se, om det forbedres med lidt bremse-køling,
når du har været bag andre biler.
Måske hjælper bremse-køling lidt.
Hvad er problemet med Sergio Perez?
Kevin Magnussen nærmer sig bagved i sin Haas.
Magnussen kigger på ydersiden, og Perez slingrer!
Han kan næsten ikke stoppe bilen.
Jeg har ingen forbandede bremser.
Og her kommer Esteban Ocon. Stadig på 15. pladsen.
OMBORD OCON / FORCE INDIA
Hvad sker der?
Perez har et problem med bremserne.
Forstået.
Ocon jagter sin holdkammerat.
Sergio Perez må give sig over for Ericsson og skrider ud igen.
Løbet må være slut for mexicaneren.
Efter en barsk start er Ocon nu foran sin holdkammerat.
Checo, vi er nødt til at udgå.
Pas på, når du stopper.
Hold øje med gutterne. Vi stopper dig i pitten.
Og Perez er kørt i pit.
Den første gang nogensinde, at Sergio Perez udgår på hjemmebanen.
Det er bare tragisk.
Det var meget svært at fordøje.
Man arbejder så hårdt med teamet i hele weekenden.
Og desværre havde vi det problem.
Jeg har hele min familie og alle mine folk her.
Hele mit land følger mig.
Og de vil alle have, at jeg gør det godt.
Det var meget hårdt.
Og her kommer Hamilton på fjerdepladsen i øjeblikket.
Han bliver mester, som det ser ud nu.
Esteban, bliv ved med at presse.
Der er Esteban Ocon i sin Force India.
Han går virkelig til den her.
Der gives fuld gas på vej mod første sving.
Ocon kigger på ydersiden af Hartley.
Han bremser sent.
Hjul mod hjul...
Og der er kontakt. De er kørt ind i hinanden.
Der kommer røg ud af bagenden på den Toro Rosso.
Åh, nej.
Der er vragrester fra bagenden af Toro Rossoen over hele banen.
Jeg ved ikke, om jeg har skader foran eller ej.
Fandens også, intet går godt i dette løb.
Jeg tror, vi har flere skader på bilen, Esteban.
Forstået. Har du råd?
Vi skal prøve at fange gruppen, hvis vi kan.
Så det er hovedet ned og pres på.
Forstået.
Gasly er bagved dig. Så pas på Gasly.
OMBORD GASLY / TORO ROSSO
Ombord hos Pierre Gasly.
Prøver han at angribe? Han er på ydersiden.
De er tæt på hinanden uden at røre.
Ocon kæmper for sin karriere.
Inde i hovedet tænkte jeg: "Fokusér. Gør det bedste, du kan."
Ocon og Hartley med 354 km/t.
Og Ocon er forbi.
-Kom så. -Han er nu oppe på 11. pladsen.
Godt gået. Tre omgange tilbage.
Men alles øjne er nu rettet mod Lewis Hamilton.
Manden fra Stevenage har gjort det igen.
En femdobbelt verdensmester!
Okay, det ternede flag.
Godt klaret.
Og Esteban Ocon krydser målstregen og slutter på 11. pladsen.
At Esteban kom hjem på 11. pladsen i Mexico,
fortæller i mine øjne alt om den fyr.
Han kolliderede på første omgang, og der var kontakt igen senere
i løbet, og mange kørere ville nok være udgået,
men han bragte den hjem.
Jeg finder det svært at tro,
at Esteban måske ender uden et sæde i næste sæson.
Mit mål har altid været at være Formel 1-kører.
Jeg drømte om det som barn.
Men jeg har stadig ikke noget sæde til næste år.
Som idrætsmand skal man først tro på sig selv,
men det har ikke været let.
Men jeg håber, at folk husker, hvad jeg gjorde over de seneste to år.
ESTEBAN OCON FIK IKKE ET SÆDE I 2019
Tekster af: Claus Christophersen